Mudre izreke (Šarić)/Glava 14.
1 Mudrost žena sagradi sebi kuću; a ludost je raskopa vlastitim rukama. 

2 Tko radi pošteno, boj se Gospoda, a tko ide stranputicom, prezire ga. 

3 U ustima je luđaka prut za oholost njegovu, a čovjeku mudrome usne su njegove zaštita. 

4 Gdje nema volova, nema žita, a obilna je ljetina od snage volova. 

5 Istinit svjedok ne laže, a lažan svjedok iznosi laži. 

6 Podsmjevač traži mudrost, ali uzalud, a razumnomu je lahko naći znanje. 

7 Idi od luđaka, jer ne čuješ nikakve pametne riječi! 

8 U tom je mudrost pametnoga, da pazi na put svoj, a stranputica je ludost luđaka. 

9 Luđaku je šala grijeh; među pravednima vlada dobar sporazum. 

10 Srce samo pozna vlastiti bol svoju; u radost njegovu ne umiješa se tuđin. 

11 Dom će bezbožnika propasti, a šator će pravednika procvasti. 

12 Gdjekoji se put učini jednome ravan, a kraj su mu staze smrti. 

13 l kod smijeha može se srce žalostiti, i veselju je kraj žalost. 

14 Za življenje svoje prima odmetnik plaću, a tako i čovjek dobar za djela svoja. 

15 Lud vjeruje svakoj riječi, a pametan pazi na korake svoje. 

16 Mudar ima strahopoštovanje i l kloni se oda zla, a lud ide preko toga i osjeća se sigurnim. 

17 Čovjek jedljiv učini ludost, a razborit je strpljiv. 

18 Luđaci ostaju u ludosti svojoj, a mudri se kite znanjem. 

19 Pred dobrima moraju se zli prignuti, i bezbožnici moraju stajati na vratima pravednika. 

20 I prijatelju svojemu mrzak je siromah, a mnogo ih je, koji ljube bogataša, 

21 Tko prezirno postupa s bližnjima svojim, griješi; blagoslovljen je onaj, koji se smiluje siromahu! 

22 Ne idu li stranputicom, koji smišljaju zlo? A koji misle na dobro žanju ljubav i vjernost. 

23 U svakom radu ima dobitka, a puste riječi donose samo gubitak. 

24 Kruna je mudrih bogatstvo njihovo, a ludost luđaka ostaje ludost. 

25 Izbavitelj je života istiniti svjedok; a tko iskazuje laži, kvaritelj je. 

26 U strahu je Gospodnjem pouzdanje jakomu; i djeci njegovoj pruža zaštitu. 

27 Strah je Gospodnji izvor životu; on pomaže izbjeći zamkama smrti, 

28 Na mnoštvu naroda počiva slava kralju; pad je knezu, kad nema ljudi. 

29 Dugotrpan čovjek pokazuje mnogu mudrost; čovjek jedljiv počini ludost za ludošću. 

30 Život je tijelu srce mirno, a strast je kao gnjilež u kostima. 

31 Tko pritiskuje siromaha, huli na Stvoritelja njegova, a poštuje ga, tko se smiluje siromahu. 

32 Po zloći svojoj dolazi bezbožnik do pada, a pravednik ostaje još utješen i na smrti. 

33 U srcu razumnoga počiva razboritost, a što je u nutrini luđakovoj, pokaže se. 

34 Pravednost podiže narod, a opačina je sramota narodima. 

35 Mio je kralju razuman sluga, a gnjev njegov pogodi nevaljalca. 

Mudre izreke (Šarić)